open-index/open-wikipedia-markdown huggingface dataset:
Uusekspressionismi

**Uusekspressionismi** tuli suosituksi suuntaukseksi 1980-luvun alussa sekä abstraktina että esittävänä, väkevänä maalauksellisuutena. Sen lähtölaukaus oli *The New Spirit in Painting* -näyttely Lontoossa vuonna 1981, jonka jälkeen uusekspressionistinen maalaus yleistyi lähes kaikissa länsimaissa. 

Saksassa uusekspressionisteja kutsuttiin sanoilla *Die NeueWilde* tai *Wilde Malerei* (villi maalaus) tai *Heftige Malerei* (kiivas maalaus) ja suuntaus oli samanaikainen ja verrattavissa italialaiseen transavantgardeen. Uusekspressionismi nosti (Länsi-)Saksan taiteen maailmankartalle ensimmäisen kerran sitten 1920-luvun. Saksan "villeistä" tunnettuja ovat Anselm Kiefer, Georg Baselitz, Markus Lüpertz, A. R. Penck ja Jörg Immendorff.

## Katso myös

* Ekspressionismi
* Transavantgarde
Dr. Phil

**Dr. Phil** on vuosina 2002-2023 esitetty yhdysvaltalainen talk show, jota juonsi psykologi Phil McGraw. Ohjelmaa tehtiin 21 tuotantokautta. Ohjelmassa hän vastasi tavallisten ihmisten kysymyksiin, jotka liittyivät yleensä paino- ja ihmissuhdeongelmiin. Aluksi McGraw isännöi *Tuesdays with Dr. Phil* -iltoja yhdysvaltalaisen talk-show-emännän Oprah Winfreyn ohjelmassa, mutta lopulta hänelle päätettiin perustaa oma ohjelma, jota esitettiin ensi kerran 30. marraskuuta 2002. Ohjelma nauhoitettiin Los Angelesissa.
Sarja alkoi Yhdysvalloissa 16. syyskuuta 2002. Ohjelmaa suunniteltiin esitettävän 12 tuotantokauden ajan vuoteen 2014 asti. Ohjelman tunnuslauseena on *If it's happening now, we're going to deal with it now.* Ohjelmassa on vieraillut myös julkkiksia. Suomessa ohjelmaa on esittänyt Nelonen vuoteen 2014 saakka.

Osa sarjan jaksoista on herättänyt laajaa keskustelua. 2. toukokuuta 2005 sarjassa vierailleet Potterin siskokset kertoivat suunnitelmistaan työskennellä aikuisviihdealalla, minkä toinen siskoksista kielsi. Myöhemmin paljastui, että siskokset olivat jo vuodesta 2002 saakka esiintyneet yhdessä lukemattomissa pornoelokuvissa. 12. joulukuuta 2006 esitetyssä jaksossa Dr Phil joutui häätämään vieraansa kesken haastattelun hänen kerrottuaan ''Bumfightseista'' videomateriaalilla, joka oli liian järkyttävä näytettäväksi.

## Lähteet
Jämsän Kiekko-Sudet

**Jämsän Kiekko-Sudet** oli jämsäläinen vuodesta 1987 vuoteen 2011 toiminut jääkiekkoseura. Seuran edeltäjä oli Jämsän Pallo (JämPa), joka toimi myös monessa muussa lajissa. Parhaimmillaan Kiekko-Sudet pelasi entisessä II-divisioonassa, joka vastaa nykyään Suomi-sarjaa, Suomen kolmanneksi korkeimmalla tasolla.

Kiekko-Susien junioritoiminta oli aktiivista koko seuran historian ajan. Kiekko-Susien juniorijoukkue oli Jokilaakson Lätkä-Sudet. Se syntyi Kiekko-Susien, Lätkä ST:n (Jämsänkoski) ja Lätkä Teamin (Längelmäki) junioreiden yhdistyessä. Syynä yhdistymiselle oli pelaajapula.

Kiekko-Sudet pelasi kotiottelunsa Jämsän jäähallissa, urheilupuisto Paunussa.

## Kasvatit ammattilaissarjoissa

*Jaakko Jokinen
*Markus Jokinen
*Samu Perhonen
*Markku Rantanen
*Markus Ruusu
*Joel Sund
*Valtteri Tenkanen

## Lähteet

## Aiheesta muualla

* Kiekko-sudet.com
Berliner Weiße

**Berliner Weiße** (**Berliner Weisse**) on erityinen vehnäoluttyyppi, jota valmistetaan ainoastaan Berliinin alueella Saksassa.

Berliner Weiße on maultaan hapan, matala-alkoholinen (tyypillisesti noin 2,8&nbsp;%, kantavierre tyypillisesti 7-8&nbsp;°P) pintahiivaolut. Happaman maun takia siihen sekoitetaan usein vadelma- (*Himbeere*) tai tuoksumatarasiirappia (*Waldmeister*), jolloin sitä kutsutaan Saksassa nimellä *Weiße mit Schuss*. Tätä juomasekoitusta nautitaan Berliinissä erityisesti kesäisin laajasta maljamaisesta lasista pillillä juoden. *Weiße mit Strippe* on versio, jossa weisseen on sekoitettu Kümmel- tai Korn-schnappsia.

## Lähteet
Art Ross Trophy

**Art Ross Trophy** on palkinto, jonka NHL myöntää kauden päätteeksi pelaajalle, joka teki NHL:n runkosarjassa eniten tehopisteitä. Palkintoa on jaettu kaudesta 1947–1948 lähtien.

Palkinto on nimetty Arthur Howie ”Art” Rossin mukaan. Hän oli jääkiekkoilija, tuomari, valmentaja ja manageri. Ross pelasi 14 vuotta puolustajana ja voitti kaksi Stanley Cupia. Peliuransa jälkeen hänestä tuli tuomari ja lopulta Boston Bruinsin valmentaja, kun joukkue liittyi NHL:ään. Ross valmensi Bostonin kahteen Stanley Cup -mestaruuteen. Eniten Art Ross Trophy -voittoja on Wayne Gretzkyllä (10) sekä Gordie Howella ja Mario Lemieuxilla (6). Gretzkyn vuoden 1986 pistemäärä 215 on voimassa oleva NHL-ennätys.

Jaromir Jagr on eniten Art Ross Trophy -voittoja saavuttanut ei-kanadalainen pelaaja, minkä lisäksi hän on ensimmäinen kyseisen palkinnon voittanut eurooppalainen pelaaja. 

Kahden vuosikymmenen ajan vuodesta 1981 aina vuoteen 2001 palkinnolla oli vain kolme voittajaa; Wayne Gretzky, Mario Lemieux ja Jaromir Jagr, kunnes Jarome Iginla katkaisi kolmen pistekuninkaan valtakauden voittaessaan pistepörssin NHL-kaudella 2001–2002. 

Mikäli pistepörssin kärkitila on jaettu useamman pelaajan kesken, otetaan seuraavaksi huomioon järjestyksessä se, kumpi teki enemmän maaleja (1), kumpi pelasi vähemmän otteluita (2) ja kumpi teki kauden ensimmäisen maalin (3).

## Eniten voittoja
*  Wayne Gretzky 10
*  Gordie Howe 6
*  Mario Lemieux 6
*  Phil Esposito 5
*  Jaromír Jágr 5
*  Connor McDavid 5 
*  Stan Mikita 4
*  Bobby Hull 3
*  Guy Lafleur 3
*  Nikita Kutšerov 3
*  Bernie Geoffrion 2
*  Dickie Moore 2
*  Bobby Orr 2
*  Jevgeni Malkin 2
*  Martin St. Louis 2
*  Sidney Crosby 2

*Listassa ei ole huomioitu ennen vuotta 1948 saavutettuja pistepörssivoittoja*

## Palkitut

**Voittajat maittain: (1948-2025)**

## Lähteet
Zucchetto

**Zucchetto** (monikossa *zucchetti*, italiaa: pieni kurpitsa) tai **pileolus** on katolisen kirkon latinalaisen papiston sekä eräiden anglikaanisten kirkkojen papiston käyttämä pieni kalotti.

Alun perin zucchetto otettiin käyttöön pappien tonsuroitujen päälakien suojaamiseksi kylmältä, ja on jäänyt osaksi pappien perinteistä asua kirkkojen lämmettyä ja hiusmuodin muututtuakin. Se koostuu kahdeksasta yhteen ommellusta osasta, ja huipulla on pieni antenni. Päähineen nimi saattaa juontaa juurensa kurpitsan kannallista yläosaa muistuttavasta ulkonäöstään tai siitä, että se antenneineen saa kantajan pään muistuttamaan kurpitsaa. Vain piispat, paavi ja kardinaalit saavat käyttää zucchettoa messun aikanakin.

Zucchettoa saavat käyttää kaikki latinalaisen riituksen papeiksi vihityt katolisen kirkon jäsenet. Sen väri kertoo kantajan arvon: paavin zucchetto on valkoinen, kardinaalien punainen ja piispojen violetti. Papit ja diakonit voivat käyttää mustaa zucchettoa. Musta zucchetto punaisella antennilla oli aiemmin monsignorin merkki, mutta nykyään käytäntö on harvinainen.

Paavi Johannes Paavali II:lla oli tapana antaa vierailijalle käyttämänsä zucchetto, jos hänelle tuotiin lahjaksi uusi. Monet muutkin paavit ovat noudattaneet käytäntöä.

Zucchettoa käyttävät toisinaan myös anglikaanit, esimerkiksi eteläafrikkalainen arkkipiispa Desmond Tutu.

## Katso myös
*Skufia

## Aiheesta muualla
*Zucchetton historiaa 
*Uskonnollisia päähineitä
Elmore James

**Elmore James** (oik. Elmore Brooks, 27. tammikuuta 1918 – 24. toukokuuta 1963) oli blues-kitaristi ja -laulaja. Hänet tunnetaan erityisesti sähköisen slide-kitaransoiton pioneerina.

## Elämä ja ura
James syntyi Mississippin Richlandissa. Hän alkoi soittaa teini-iässä käyttäen esiintyessään nimiä "Cleanhead" ja "Joe Willie James". Toisen maailmansodan aikana hän palveli Tyynellämerellä laivastossa sijoitettuna Guamin saarelle. Sodan jälkeen James palasi Mississippiin ja asettui lopulta Cantonin kaupunkiin. 

James alkoi levyttää Trumpet Records -nimiselle merkille Jacksonin kaupungin läheisyydessä vuoden 1951 tammikuusta alkaen. Aluksi hän levytti taustamuusikkona, mutta jo saman vuoden lokakuussa James sai mahdollisuuden tehdä musiikkia omalla nimellään, ja heti ensimmäinen single, "Dust My Broom", oli suuri hitti R&B-maailmassa. Kappale levytettiin myöhemmin uudestaan. Alkuperäisen version tunnistaa huuliharpusta. Kappaleen kuuluisa slide-kitarariffi on oikeastaan Robert Johnsonin saman nimisen kappaleen riffi siirrettynä sähkökitaralle. 

1950-luvun aikana James levytti sellaisille yhtiöille kuin Chess, Bihari Brothers' Flair ja Modern. Hänen taustayhtyeensä nimi oli Broomdusters. Vuonna 1959 James levytti monia tunnetuimmista kappaleistaan Fire Records -merkille. Näihin kuuluvat hidas blues-standardi "The Sky is Crying", niin ikään usein coveroitu "Look on Yonder Wall", rytmiltään poikkeuksellinen "Done Somebody Wrong" sekä nopeatempoinen kappale "Shake Your Moneymaker". Kaikki nämä kappaleet kuuluvat bluesin tunnetuimpiin levytyksiin.

## Vaikutus
James tunnetaan sähköisestä slide-kitaroinnistaan sekä voimakkaasta lauluäänestään. Häntä on usein luonnehdittu nimityksellä "King of the Slide Guitar", ja hän onkin ainakin merkittävimpiä pioneereja sähköisen slide-soittamisen alalla. James teki suuren vaikutuksen moniin nuoremman polven kitaristeihin, etenkin Duane Allmaniin, joka alkoi kehitellä sähköistä slide-soittoa Elmoren esimerkin innoittamana. Samoin The Rolling Stonesin kitaristi Brian Jones oli suuri Elmore Jamesin ihailija. Englannin ensimmäisenä tunnettuna slide-kitaristina pidetty Jones jopa käytti aivan uransa alkuvaiheessa taiteilijanimeä "Elmo Lewis", joka oli mukaelma Elmore Jamesista. Elmore James oli myös Jimi Hendrixin suurimpia suosikkeja, mihin Hendrixin nuoruudessaan käyttämä taiteilijanimi "Jimmy James" tiettävästi viittasi.

Vuonna 2013 ”Dust My Broom” (1951) valittiin Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä äänitteitä.

## Lähteet

## Aiheesta muualla
* Kuvitettu diskografia
Implisiittinen persoonallisuusteoria

**Implisiittinen persoonallisuusteoria** on sosiaalipsykologiassa käytetty termi, joka viittaa luonteenpiirteiden niputtamiseen. Teoria kuvaa tilannetta, jossa luodaan yksittäisiin  luonteenpiirteisiin perustuvia piilo-oletuksia muista ihmisistä.

Implisiittinen persoonallisuusteoria on henkilökohtainen: jokainen määrittelee itse, mitkä piirteet esiintyvät yhdessä, mitkä ovat toistensa vastakohtia ja mitkä toisistaan riippumattomia. Esimerkiksi jos yksilö pitää puheliaisuutta negatiivisena piirteenä, voi hän pitää puheliasta ihmistä myös itsekkäänä ja töykeänä. Jos puheliaisuutta pidetään positiivisena piirteenä, voidaan siihen liittää esimerkiksi aktiivisuus ja osallistuminen.

Yksilön tekemät yhdistelmät riippuvat esimerkiksi yksilön omista piirteistä, vallitsevasta kulttuurista ja normeista. 

Implisiittinen persoonallisuusteoria liittyy läheisesti haloefektiin ja stigma-ilmiöön.
Optimi (matematiikka)

**Optimi** tarkoittaa matemaattisessa optimoinnissa optimointitehtävän ratkaisua. Optimi on piste, jossa rajoitusehdot toteutuvat ja optimoitava funktio saa parhaimman arvonsa. Tilanteesta riippuen voidaan etsiä funktion minimiä tai maksimia. 

Optimilla voidaan kuvata esimerkiksi tuotannon suurinta arvoa tai kustannusten pienintä arvoa.

## Kirjallisuutta
*
Lajinmääritys

**Lajinmäärityksessä** ihminen, tutkija tai luonnonharrastaja, pyrkii havaitsemaan eliöyksilön taksonomiset tuntomerkit, jotta kyseessä olevan yksilön laji voidaan selvittää. Useimmiten tämä tapahtuu eliöyksilön ulkoisia tuntomerkkejä eli fenotyyppiä tarkastelemalla.

Lajin tunnistamisessa eli lajinmäärityksessä oleellinen osa-alue on määritettävän eliöyksilön perinnölliset eli perityt rakennepiirteet, kuten lehtien kasvutapa ja muoto, varpaiden määrä tai siipisuonien sijainti (hyönteisillä). Nykyään on pyritty kehittämään myös genotyyppiin perustuvia lajinmäärityksen keinoja. Lähisukuisten eliöiden samanlaiset geenit vaikeuttavat kuitenkin lajin geneettistä määrittämistä. Lähisukuiset lajit ovat toki vaikeita tunnistaa myös fenotyyppiin perustuvassa lajinmäärityksessä.

Taksonomiset lajituntomerkit eivät aina ole helposti havaittavissa, joten usein lajinmäärityksessä käytetään apuna toissijaisia lajituntomerkkejä, kuten karvoituksen tai höyhenten määrää, väriä ja värin jakautumista, tai käyttäytymispiirteitä, kuten eliöyksilön ääntelyä tai liikkumistapaa. Lajinmääritys on sitä varmempi, mitä useampia taksonomisia lajituntomerkkejä yksilössä havaitaan. Taksonomisten lajituntomerkkien avulla pystytään epäselvät lajinmääritykset useimmiten varmistamaan, jos asia koetaan tarpeelliseksi. Harrastajien muistiinpanoissa epävarma lajinmääritys voidaan kirjata esimerkiksi suvun tai jopa heimon tarkkuudella. Tieteellisissä artikkeleissa tämänkaltainen epätarkkuus on epäsuotavaa.

## Aiheesta muualla
* Annikki Lappalainen: eliöiden määritys
Windir

**Windir** (suomeksi ”soturi”) oli black metal -yhtye Sogndalista, Norjasta.  Yhtye yhdisteli musiikissaan black metallia, folk-musiikkia ja  paikallista mytologiaa. Yhtye perustettiin vuonna 1994, ja sen ensimmäinen albumi *Sóknarldalr* julkaistiin vuonna 1997. Yhtye oli alun perin multi-instrumentalistin ja laulaja Terje ”Valfar” Bakkenin sooloprojekti, mutta laajeni täyteen kokoonpanoon albumin *Arntor* jälkeen.

Windir tuotti neljä studioalbumia  kymmenvuotisen taipaleensa aikana. Yhtye hajosi Valfarin kuoltua hypotermiaan eksyttyään lumimyrskyssä vuonna 2004. Windir inspiroi useita paikallisia yhtyeitä Sognin ja Fjordanen läänissä ja joiden kokoonpanoissa on entisiä Windirin jäseniä. Näitä yhtyeitä ovat Vreid, Cor Scorpii, Mistur, Sigtyr ja Feigd. Niiden musiikista käytetään yhteisesti nimitystä Sognametal.

## Viimeinen tunnettu kokoonpano
* Valfar – haitari, laulu (1994–2004), bassokitara, kitara, kosketinsoitin (1994–1999)
* Steingrim – rummut (1994–2004)
* Hvàll – bassokitara (2001–2004)
* Sture – kitara (2001–2004)
* Strom – kitara (2001–2004)
* Righ – kosketinsoitin (2001–2004)

### Entiset jäsenet
* Invictus – bassokitara (sessio)
* Sorg – kitara (1994–1996)

## Diskografia

### Demoalbumit
* Sogneriket (1994)
* Det Gamle riket (1995)

### Studioalbumit
* 
* 
* 
* 

### Kokoelma-albumit
* 

### DVD:t
* 

## Aiheesta muualla
* Yhtyeen kotisivu 
*
Terra di Libertà

**Terra di Libertà** on San Marinon kansallislaulu. Sen sävelsi sanmarinolainen säveltäjä ja viulisti Federico Consolo. Hymni kohotettiin kansallislauluksi 1894. Italialainen runoilija Giosuè Carducci kirjoitti sanat, jotka olivat osa hänen pitämäänsä puhetta Palazzo Pubblicon avajaisissa 30. syyskuuta 1894, jolloin kansallislaulu esitettiin ensimmäisen kerran julkisesti. Carduccin sanoituksista tuli viralliset 80 vuotta myöhemmin, kun kuoronjohtaja Cesare Franchini Tassini sovitti ne kansallislauluun.

Alkujaan laulun nimi oli vain "Inno Nazionale della Repubblica ()", mutta San Marinon hallitus muutti sen muotoon "Terra di Libertà ()" 26. syyskuuta 2025 säädetyn lain nojalla.

Vuoteen 1894 San Marinon kansallislauluna oli "Giubilanti d'amore fraterno".

## Epäviralliset sanat

Lähde:

## Lähteet

## Aiheesta muualla

* Kuuntele San Marinon kansallislaulu (mp3)
* Kuuntele vanha kansallislaulu
Iveta Melzer

**Iveta Melzer** (o.s. **Benešová**, s. 1. helmikuuta 1983 Most, Tšekkoslovakia) on tšekkiläinen tennispelaaja. Hän aloitti tenniksen peluun 7-vuotiaana ja siirtyi ammattilaiseksi vuonna 1998. Hänellä on kaksi turnausvoittoa WTA-kiertueen kaksinpelissä, Acapulcon turnauksesta vuodelta 2004 ja Monacon turnauksesta vuodelta 2010. Nelinpelissä hän on voittanut neljätoista turnausta. Melzer on vasenkätinen ja käyttää rystylyönnissään kahta kättä. Korkeimmillaan Melzer on ollut WTA:n kaksinpelirankingissa sijalla 17 tammikuussa 2011.

Vuoden 2006 Australian avoimissa Melzer ylsi ensimmäistä kertaa Grand Slam -turnauksen kolmannelle kierrokselle lyömällä viidenneksi sijoitetun Mary Piercen 6-3, 7-5. Myös Ranskan avoimissa 2008 hän pääsi kolmannelle kierrokselle pudotettuaan ensin 15:nneksi sijoitetun Nicole Vaidišován ja sitten Peng Shuain, mutta kolmannella kierroksella hän hävisi Petra Cetkovskálle. Ranskan avoimissa 2009 hän hävisi kolmannella kierroksella Ana Ivanovićille. Australian avoimissa 2011 hän pääsi neljännelle kierrokselle voitettuaan mm. Marija Kirilenkon ja Anastasija Pavljutšenkovan. Neljännellä kierroksella hän hävisi toiseksi sijoitetulle Vera Zvonarjovalle.

Melzer meni naimisiin miestennispelaaja Jürgen Melzerin kanssa syksyllä 2012 ja otti hänen sukunimen käyttöönsä.

## WTA-turnausvoitot, kaksinpelit (2)

## Lähteet

## Aiheesta muualla

*
Yhtenäisyyden ja demokratian liitto

**Yhtenäisyyden ja demokratian liitto** (*Coalition for Unity and Democracy*, CUD tai CDU) on neljän puolueen liitto Etiopiassa. Sen johtaja on Hailu Shawul. 15. toukokuuta 2005 pidetyissä parlamenttivaaleissa puolueliitto sai 89 paikkaa 527:stä.

Neljä liiton muodostavaa puoluetta ovat Etiopian demokraattinen puolue (*Ethiopian Democratic League*), Etiopian yhtenäisyyspuolue (*All Ethiopian Unity Party*), Medhin-puolue (*United Ethiopian Democratic Party-Medhin Party*) ja demokratia- ja oikeudenmukaisuusliike (*Rainbow Ethiopia: Movement for Democracy and Social Justice*).
Girma Wolde-Giorgis

**Girma Wolde-Giorgis Lucha** (28. joulukuuta 1924 – 15. joulukuuta 2018) oli Etiopian presidentti kahden kauden ajan vuosina 2001–2013. Hänet valittiin presidentiksi 8. lokakuuta 2001 ja uudelleen 9. lokakuuta 2007 alkaen. Etiopian presidenttiys on lähinnä symbolinen virka, jossa on hyvin vähän valtaa. Yksi kausi presidenttinä kestää kuusi vuotta, eikä sama henkilö voi olla presidenttinä kahta kautta pitempään.

Hän palveli armeijassa sekä poliitikkona hallitsija Haile Selassien aikana. Ensin hän palveli parlamentissa, jossa hänet valittiin alahuoneen puhemieheksi. Hallitsijan kukistamisen jälkeen vuonna 1974 hän työskenteli armeijan hallinnossa etenkin Eritreassa paikallisen Punaisen Ristin vastaavana. Sen jälkeen hän työskenteli liike-elämässä, ja palasi parlamenttiin sitoutumattomana edustajana. Tullessaan valituksi presidentiksi hän oli parlamentin puhemies.

## Lähteet
Patarouva

**Patarouva** on Pjotr Tšaikovskin kolminäytöksinen ooppera. Sen libreton kirjoitti säveltäjän veli Modest Tšaikovski runoilija Aleksandr Puškinin kirjoittaman lyhyen tarinan pohjalta.

## Henkilöt

*Herman – tenori 
*kreivitär – mezzosopraano 
*Lisa, kreivittären ottolapsi – sopraano 
*kreivi Tomski –  baritoni 
*prinssi Jeletski – baritoni 
*Tsekalinski – tenori
*Surin – basso 
*Tsaplitski – tenori 
*seremoniamestari – tenori
*Pauline – altto 
*kotiopettajatar – mezzosopraano 
*Chloë – sopraano 
*Narumov – basso 
*Masa, Lisan kamarineito – sopraano 
*kuoro, lastenhoitajia, kotiopettajattaria, imettäjiä, lapsia, ohikulkijoita, vieraita, uhkapelureita

## Lähteet
Jalkapallon Afrikan-mestaruuskilpailut 2006

**25. [[jalkapallon Afrikan-mestaruuskilpailut]]** käytiin Egyptissä 20. tammikuuta – 10. helmikuuta 2006. Turnauksessa ratkaistiin Afrikan jalkapalloliiton CAF:in mestari. Vuoden 2006 MM-kilpailujen karsintalohkot toimivat myös Afrikan mestaruusturnauksen karsintalohkoina. Vaikka kustakin ryhmästä vain lohkovoittaja selviytyi MM-kilpailuihin, Afrikan-mestaruusturnaukseen selvisi kunkin lohkon kolme parasta. Mikäli isäntämaa Egypti olisi lohkonsa kolmen parhaan joukossa, tuon lohkon neljänneksi sijoittunut selviäisi mestaruusturnaukseen.

## Finaali

Finaalissa kohtasivat Egypti ja Norsunluurannikko. Varsinainen peliaika ja jatkoaika päättyivät 0–0. Egypti voitti Afrikan-mestaruuden voitettuaan rangaistuspotkukilpailun 4–2. 

## Pelipaikkakunnat ja stadionit

## Alkulohkot
 
### Lohko A

### Lohko B

### Lohko C

### Lohko D

## Pudotuspelit

## Maalipörssi

5 maalia
*  Samuel Eto'o
4 maalia
*  Ahmed Hassan
*  Pascal Feindouno
*  Santos
3 maalia
*  Flávio
*  Didier Drogba
*  Emad Moteab
2 maalia
*  Albert Meyong
*  Mohamed Aboutreika
*  Ousmane Bangoura
*  Kaba Diawara
*  Obafemi Martins
*  Henri Camara
*  Mamadou Niang

## Tähdistöjoukkue

Ahmed Hassan valittiin turnauksen parhaaksi pelaajaksi.

## Lähteet
Euphoria (Def Leppardin albumi)

**Euphoria** on brittiläisen rockmusiikkia esittävän Def Leppard -yhtyeen seitsemäs studioalbumi. Se julkaistiin vuonna 1999.

*Euphoria* merkitsi Def Leppardille paluuta yhtyeen musiikillisesti klassisempaan tyyliin. Yhtyeen edellinen studioalbumi, vuoden 1996 *[[Slang]]*, oli lähennellyt alternative rockin piirteitä, mutta *Euphorialla* yhtye teki paluun ominaisempaan, menestysalbumeidensa *[[Pyromania (albumi)|Pyromanian]]* ja *[[Hysteria (albumi)|Hysterian]]* tapaiseen musiikkiin. Albumi ylitti ilmestyessään kultalevyrajan sekä Yhdysvalloissa että Kanadassa. Albumilta julkaistiin yhteensä kuusi singleä: ”Promises”, ”Paper Sun”, ”Goodbye”, ”Day After Day” ja ”21st Century Sha La La La Girl” sekä ainoastaan Euroopassa julkaistu ”Promises/Back in Your Face”.

*Slangin* tapaan albumin tuottajana toimi jälleen Pete Woodroffe. Yhtyeen 1980-luvulla menestykseen nostanut tuottaja Robert John ”Mutt” Lange palasi yhteistyöhön yhtyeen kanssa tällä kertaa säveltäjänä, ja hän osallistui kappaleiden ”Promises”, ”All Night” ja ”It’s Only Love” säveltämiseen. Myös vuoden 1996 Formula 1 -maailmanmestari Damon Hill, yhtyeen basistin Rick Savagen naapuri ja hyvä ystävä, vieraili albumilla soittaen kitarasoolon kappaleeseen ”Demolition Man”.

*Euphoriaa* myytiin avausviikollaan Yhdysvalloissa yli 98&nbsp;000 kappaletta ja se nousi Billboardin albumilistalla sijalle 11. Albumin singleistä suurimman listamenestyksen saavutti ”Promises”, joka nousi Billboardin Mainstream Rock -listalla kärkipaikalle.

## Kappaleet
# Demolition Man &nbsp;(Campbell-Collen-Elliott) &nbsp; - 3.24
# Promises &nbsp;(Collen-Lange) &nbsp; - 3.59
# Back In Your Face &nbsp;(Collen-Elliott) &nbsp; - 3.20
# Goodbye &nbsp;(Savage) &nbsp; - 3.36
# All Night &nbsp;(Collen-Lange) &nbsp; - 3.38
# Paper Sun &nbsp;(Campbell-Collen-Elliott-Savage-Woodroffe) &nbsp; - 5.27
# It’s Only Love &nbsp;(Campbell-Elliott-Lange-Savage) &nbsp; - 4.06
# 21st Century Sha La La Girl &nbsp;(Collen-Elliott-Savage) &nbsp; - 4.06
# To be alive &nbsp;(Campbell-Smith) &nbsp; - 3.53
# Disintegrate &nbsp;(Collen) &nbsp; - 2.51
# Guilty &nbsp;(Campbell-Collen-Elliott-Savage-Woodroffe) &nbsp; - 3.47
# Day After Day &nbsp;(Campbell-Collen-Eliott) &nbsp; - 4.36
# Kings of Oblivion &nbsp;(Collen-Elliott-Savage) &nbsp; - 4.18

## Kokoonpano
* Rick Allen – rummut, lyömäsoittimet
* Vivian Campbell – kitara
* Joe Elliott – laulu
* Rick Savage – basso
* Phil Collen – kitara

### Vierailevat muusikot
* Damon ”Demon” Hill – kitara

## Tuotanto
* Tuottajat: Def Leppard, Pete Woodroffe 
* Ääniteknikot: Ger McDonnell, Ronan McHugh, Pete Woodroffe 
* Miksaus: Tom Stanley, Pete Woodroffe
* Masterointi: Bob Ludwig
* Artwork: Andie Airfix
* Valokuvaus: Andy Earl

## Arvostelut
* Soundi: 

## Lähteet

## Aiheesta muualla
* 
*
Lockerbie

**Lockerbie** (['lɒkərbi], ) on pieni kaupunki Lounais-Skotlannissa, Dumfries and Gallowayn alueella, noin 120 kilometrin päässä Glasgow'sta ja noin 32 kilometrin päässä Englannin ja Skotlannin rajalta. Kaupungin väkiluku oli 4&nbsp;009 vuonna 2001.

Lockerbien julkinen liikennejärjestelmä on hyvin kehittynyt kaupungin kokoon nähden. Kaupunki sijaitsee lähellä A74(M) -moottoritietä, ja siellä on myös rautatieasema. Paikallisesta punaisesta hiekkakivestä rakennettu kaupungintalo on keskustan hallitsevin maamerkki. Kaupungintalon läheisyydessä on toisen maailmansodan pronssinen muistomerkki.

Lockerbie on historiansa aikana toiminut sekä lampaiden että karjan kauppapaikkana. Rajan läheisyyden vuoksi karjakauppa oli alueen tärkein elinkeino vuosisatojen ajan. Kaupungissa järjestetään yhä lammashuutokauppoja.

## Lockerbien pommi-isku

Kansainvälisesti Lockerbie muistetaan paikkana, mihin Pan Amin lento 103 syöksyi terroristien pommi-iskun takia 21. joulukuuta 1988. Suomessa tapaus tunnetaan yleisesti nimellä *Lockerbien pommi-isku*, mutta Yhdistyneessä kuningaskunnassa tapaus tunnetaan nimellä *Lockerbie Disaster ("Lockerbien katastrofi")* tai pelkästään *Lockerbie*. Yksitoista Lockerbien asukasta kuoli koneen kappaleiden syöksyessä kaupunkiin Sherwood Crescentin alueelle. Putoamispaikalle muodostui suurehko kraatteri.

## Lockerbie Academy
Lockerbie Academy on kaupungin julkinen lukio, josta tuli Lockerbien pommi-iskujen pelastustoiminnan päämaja. Akatemia perusti yhdessä newyorkilaisen Syracusen yliopiston kanssa stipendin, joka annetaan kahdelle ansioituneimmalle opiskelijalle. Pommi-iskussa kuoli kaikkiaan 35 Syracusen yliopiston opiskelijaa. Stipendin saajat viettävät Syracusen yliopistossa stipendin turvin yhden vuoden ennen kuin aloittavat varsinaiset yliopisto-opintonsa. Lockerbien akatemian rehtori Graham Herbert palkittiin marraskuussa 2003 Syracusen yliopiston *Chancellor's Medal* -palkinnolla erinomaisen opettajanuransa ansioista.

Akatemiassa Lockerbien pommi-iskun aikana opiskellut Helen Jones kuoli Lontoon pommi-iskuissa 7. heinäkuuta 2005.

## Lähteet
Pioni

**Pioni** voi tarkoittaa:

* Pionit, pionikasvien heimon ainoaa sukua
* Pioni, fysiikassa vahvan vuorovaikutuksen välittäjähiukkasta &pi;-mesonia
Kari Palaste

**Kari Palaste** (s. 12. huhtikuuta 1950 Kajaani) on suomalainen arkkitehti. 

Kari Palaste on VPL-Arkkitehdit Oy:n (aiemmin nimellä Virta Palaste Leinonen Arkkitehdit Oy) osakas ja toimitusjohtaja. Kari Palasteen isä oli talvi- ja jatkosodan veteraani Onni Palaste.

Kari Palaste opiskeli arkkitehtuuria Oulun yliopiston teknillisen tiedekunnan arkkitehtuurin osastossa. Palaste valmistui arkkitehdiksi vuonna 1986. 

Hän on suunnitellut yhteistyössä nykyisen toimiston muun henkilökunnan kanssa viime vuosina muun muassa Työterveyslaitoksen laajennuksen Helsinkiin, Myllypuron terveysaseman Helsinkiin, Lintulaakson koulun Espooseen, VTT/ Rakennus- ja yhdyskuntatekniikan laajennuksen Espooseen, Naistenklinikan laajennusosan Helsinkiin vuonna 2017 sekä monia muita julkisia uudisrakennuksia ja/tai niiden peruskorjauksia.

## Aiheesta muualla
* http://www.vpl.fi/
Marius Corbett

**Marius Corbett** (s. 26. syyskuuta 1975 Potchefstroom, Etelä-Afrikka) on eteläafrikkalainen keihäänheittäjä. Hän voitti hieman yllättäen MM-kultaa
Ateenan MM-kilpailuissa 1997 parantamalla loppukilpailussa kauden parastaan neljä ja puoli metriä voittotuloksen ollessa 88,40&nbsp;m. Seuraavana vuonna hän voitti Hyväntahdon kilpailuissa heittäen ennätyksensä 88,75&nbsp;m. Tuo tulos oli Afrikan ennätys vuoteen 2014 asti, jolloin Ihab Abdelrahman El Sayed rikkoi sen.

## Kausien parhaat heitot

* 1993 73,00 Cradock 19.2.
* 1994 77,98 Lissabon 24.7.
* 1996 74,94 11.8.
* 1997 88,40 Ateena 5.8.
***1998 88,75 Kuala Lumpur 21.9.**
* 1999 87,17 Pietersburg 13.3.
* 2000 83,43 Pietersburg 18.3.
* 2001 80,91 Potchefstroom 24.3.
* 2004 70,17 Potchefstroom 28.5.

## Lähteet

## Aiheesta muualla
*
Earth Crisis

**Earth Crisis** oli New Yorkista Yhdysvalloista kotoisin oleva metalcore/hardcore punk -yhtye, joka perustettiin vuonna 1992. Yhtye esiintyi viimeisen kerran vuonna 2001 Hellfest-tapahtumassa New Yorkissa. Hajoamisen jälkeen laulaja Karl Buechner perusti Bulldogin ja Erick Edwardsin kanssa Freya-yhtyeen.

Earth Crisis on tunnettu poliittisista kannanotoistaan ja aktivismistaan, erityisesti eläinten oikeuksien ja ekologian saralla. Yhtyeen ansiosta näistä asioista tuli hardcore ja straight edge -alakulttuurien keskeisiä osia.

## Jäsenet
* Karl Buechner - laulu
* Scott Crouse - kitara
* Erick Edwards - kitara
* Ian "Bulldog" Edwards - basso
* Dennis Merrick - rummut

### Entiset jäsenet
* Kris Wiechmann - kitara 
* Michael Riccardi - rummut
* Ben Read - kitara

## Diskografia
* *All Out War* - EP (Conviction Records, 1992 [uudelleenjulkaistu Victory Recordsilla, 1995])
* *Firestorm* - EP (Victory Records, 1993 [uudelleenjulkaistu 1995])
* *Destroy the Machines* (Victory Records, 1995)
* *Gomorrah's Season Ends* (Victory Records, 1996)
* *The California Takeover* - Live split (Victory Records, 1996)
* *The Oath That Keeps Me Free* - Live (Victory Records, 1998)
* *Breed the Killers* (Roadrunner Records, 1998)
* *Slither* (Victory Records, 2000)
* *Last of the Sane* (Victory Records, 2001)
* *1991-2001: Forever True* - kokoelma CD (Victory Records, 2001)

## Aiheesta muualla
* Yhtyeen viralliset kotisivut
Avaari

**Avaari** tarkoittaa seuraavia asioita: 

* avaarit, muinainen kansa Euraasiassa
* avaarit, nykyinen kansa Kaukasiassa, pääasiassa Dagestanissa
* avaari, dagestanilainen kieli.
Lämmön siirtyminen

**Lämmön siirtyminen** tapahtuu spontaanisti aina korkeammasta lämpötilasta matalampaan eli lämpimästä kylmään. Tämän ilmaisee termodynamiikan toinen pääsääntö, jonka mukaan lämpötilaerot pyrkivät tasoittumaan.

Lämpö voi siirtyä kolmella eri mekanismilla, jotka ovat johtuminen, säteily ja kuljetus eli konvektio.

***[[Johtuminen]]** eli konduktio on lämmön siirtymistä aineen sisällä. Lämpö voi siirtyä johtumalla myös aineesta toiseen, mikäli aineet ovat kosketuksissa toisiinsa. Teknisesti johtuminen kuvataan usein lineaarisena ilmiönä, jossa lämpövirran tiheys q (yksikkö W/m²) kahden tason välillä saadaan lämmönsiirtymiskertoimen K (yksikkö W/(m²·K)) ja tasojen välisen lämpötilaeron \Delta T tulona.

***[[Säteily]]llä** tarkoitetaan fysiikassa hiukkasten tai energian siirtymistä säteilylähteestä ympäristöön tai kohteeseen. Lämpösäteily on kappaleen pinnalta lähtevää sähkö­magneettista säteilyä, jonka  teho on suoraan verrannollinen pinnan absoluuttisen lämpö­tilan neljänteen potenssiin ja riippuu myös pinnan säteilyominaisuuksista. Huoneenlämpöisen kappaleen säteily on infrapunasäteilyä, mutta hehkuvan kuuma kappale lähettää myös näkyvää valoa. Osuessaan toiseen kappaleeseen säteily absorboituu kokonaan tai osittain ja lämmittää vuorostaan sitä.

***[[Konvektio]]** eli kuljetus on lämmön siirtymistä virtaavan aineen eli fluidin mukana. Niin sanottu vapaa konvektio aiheutuu lämpötilaerosta, joka aiheuttaa tiheyseroja. Kuuma, harva aine kohoaa painovoimakentässä ylöspäin. Liikkeellepaneva voima on siis noste. Jäähtyessä aineen tiheys kasvaa, ja se alkaa laskeutua alaspäin. Konvektiosta on kysymys myös, kun lämmitettyyn rakennukseen tulee oven tai ikkunan raosta kylmää ilmaa eli *vetoa* ja sieltä virtaa lämmintä ilmaa pois. Niin kutsutussa pakotetussa konvektiossa kaasu tai neste saatetaan liikkeeseen esimerkiksi puhaltimen tai pumpun avulla, jolloin konvektiokerroin (lämmönsiirron tehokkuus pinnan ja kaasun/nesteen välillä) on huomattavasti korkeampi kuin vapaassa konvektiossa. Keino­tekoisesti aikaan­saatua lämmön kuljetusta käytetään hyväksi kauko­lämmityksessä.

Yhtenä erikoistapauksena on nesteen tai kaasun olomuodon muutos kosketuksissa kiinteän aineen pintaan. Tällöin lämmönsiirto pinnan ja kaasun/nesteen välillä on erikoisen tehokas.

## Katso myös
*Lämpösäteily

## Lähteet

## Aiheesta muualla

*Heat Transfer Textbook by John H. Lienhard IV and John H. Lienhard V.
Anke Feuchtenberger

**Anke Feuchtenberger** (s. 1963 Itä-Berliinissä) on saksalainen sarjakuvataiteilija. Hän on toiminut vuodesta 1997 professorina Hampurissa, missä hän myös asuu. 

Feuchtenberger on vieraillut Suomessa usein, mm. Helsingin sarjakuvafestivaaleilla 1995 ja 2006.

## Teoksia

* Herzhaft — lebenslänglich
* Mutterkuchen
* Die Hure H (Katrin de Vriesin kanssa)
* Die kleine Dame (Katrin de Vriesin kanssa)
* Somnambule
* Die Biographie der Frau Trockenthal
* Vor Morgen 
* Der Palast
* Das Haus
* Die Skelettfrau
* Die Hure H zieht ihre Bahnen (Katrin de Vriesin kanssa)
* Hero und Leander

## Suomennoksia

* Welcome. *Suuri sarjakuvakirja 4: Vieraita kaukaisista maista* (toim. Harto Hänninen ja Petri Kemppinen), s. 6–7, Jalava, Helsinki 1994. 
* Rosen. *Suuri sarjakuvakirja 4: Vieraita kaukaisista maista*, s. 8–10.
* Bärmi ja Klett (*Bärmi und Klett*). *Suuri sarjakuvakirja 4: Vieraita kaukaisista maista*, s. 11–21.
* This is not a Lovestory. *Suuri sarjakuvakirja 4: Vieraita kaukaisista maista*, s. 22–24.
* Laumansa (*Ihre Meute*). *Kulttuurivihkot* 2/2001, s. 2–7 (suom. Markus Lång).
* Orion. *Kulttuurivihkot* 1/2002, s. 37–45 (suom. Markus Lång).
* *Huora H kulkee omaa rataansa* (*Die Hure H zieht ihre Bahnen*). Daada Books 2006 (suom. Markus Lång). 

## Aiheesta muualla
* Feuchtenbergerin omat sivut 
* Feuchtenbergerin haastattelu ''Voima''-lehdessä 9/2006 
* Veltti, Juha: Huora H kulkee omaa rataansa. *Kvaak.fi* 23.10.2006.
* Jokinen, Heikki: Vapauden korkea veisu. *Helsingin Sanomat* 26.3.2007.
Erik Bruun

**Rolf Erik von Bruun** (s. 7. huhtikuuta 1926 Viipuri) on suomalainen graafikko.

## Elämä ja ura
Bruun vietti lapsuutensa Viipurin maalaiskunnan Säiniöllä. Sodan aikana perhe muutti Helsinkiin. Helsingissä Bruun opiskeli grafiikkaa. Hän valmistui graafikoksi vuonna 1950. Valmistumisensa jälkeen Bruun työskenteli kolme vuotta näyttelyiden mainosjulisteiden suunnittelijana. Vuonna 1953 hän perusti grafiikkayrityksen. 

Bruun suunnitteli postikortteja, julisteita, postimerkkejä ja vuoden 1986 markka-arvoisten setelien taustapuolet. Hän myös osallistui yhtenä kutsuttuna taiteilijana vuonna 1996 euroseteleiden suunnittelukilpailuun, mutta sen voitti itävaltalainen Robert Kalina.

Bruunin suunnittelemat postikortit ja postimerkit kuvaavat suomalaista luontoa. Hän on suunnitellut Suomen luonnonsuojeluliiton Saimaannorppa-logon. Myös Korkeasaaren eläintarhan 1990-luvulta vuoteen 2017 käyttämä lumileopardilogo oli Bruunin suunnittelema, ja zoo-elementti siitä on säilytetty myös uudistettuun logoon. 

Bruun palkittiin vuonna 1974 valtion taideteollisuuspalkinnolla ja vuonna 2007 Pro Finlandia -mitalilla, ja hänelle on myönnetty professorin arvonimi. — Bruun asuu Helsingin Suomenlinnassa.

Kaskuna Bruunista kerrotaan, että kun vuoden 1986 setelit olivat olleet liikkeellä vain vähän aikaa, Bruun ja tämän vaimo olivat käymässä Tukholmassa. He olivat vaihtamassa Suomen markkoja Ruotsin kruunuiksi, ja setelit olivat uutta mallia. Kassanhoitaja ei ollut ikinä nähnyt uusia markkaseteleitä ja kysyi Bruunin vaimolta, ovatko ne aitoja. Tähän Bruunin vaimo: ”Totta kai, mieheni on ne itse piirtänyt.”

Bruunin satavuotissyntymäpäivän kunniaksi Suomen Posti julkaisee viiden postimerkin sarjan, joka esittelee hänen tuotantoaan.

## Tunnettuja töitä

* Suomen luonnonsuojeluliiton logo
* Korkeasaaren logo 1990-luvulta vuoteen 2017

## Lähteet

## Kirjallisuutta
* 
* 

## Aiheesta muualla
* Bruun Design Oy myy Bruunin suunnittelemia julisteita
* [Erik Bruunin näyttely Viikin Infokeskus Koronassa](http://www.helmet.fi/fi-FI/Kirjastot_ja_palvelut/Viikin_kirjasto/Tapahtumat/Erik_Bruunin_nayttely(14229)).
* Tuula Leskinen: Erik Bruunin työ jatkuu . Kansan tahto 10.4.2014.
* Erik Bruun – rakastettujen logojen luoja. Ylen Elävä arkisto.
* Kultturiprofiili: Erik Bruun (2009) Video, 29 min. Yle Areena.
* Erik Bruun – vielä yksi työ (2023) Video, 28 min. Yle Areena.
Helena Hietanen

**Helena Hietanen** (s. 1963) on suomalainen valo- ja tilateoksia tekevä kuvanveistäjä sekä taideaktivisti. Hietanen on opiskellut Taideteollisessa korkeakoulussa ja Helsingin yliopiston piirustuslaitoksella. 

## Taiteellinen tuotanto ja tunnustukset

Helena Hietanen on tehnyt teoksia moninaisista materiaaleista, kuten hiuksista ja kumista. Hän tuli tunnetuksi optista kuitua soveltavista teoksistaan, kuten *Teknopitsiä* ) ja *Valoseinä*. Hietasta kiinnostaa keinovalo, luonnonvalon vaihtelu ja kuinka materiaalit heijastavat valoa. Hietasen teoksia oli esillä Venetsian biennaalissa vuonna 1997 ja hän on muutenkin ollut runsaasti esillä ulkomailla eri taidemuseoissa ja yhteisnäyttelyissä.

Helena Hietanen sai Kuvataiteen valtionpalkinnon vuonna 1999. Kuvasto myönsi vuonna 2008 Hietaselle Erik Ehnroth -palkinnon toiminnasta kuvataiteilijoiden oikeuksien parantamiseksi. Hän sai myös William Thuringin säätiön pääpalkinnon 14&nbsp;000 euroa vuonna 2007. Hietanen on lisäksi suunnitellut vuonna 2004 Millennium-teknologiapalkinnon palkintoteoksen "Huipun". 

## Yksityiselämä

Hietanen asuu Lallukan taiteilijakodissa Helsingissä kuvanveistäjämiehensä Jaakko Niemelän kanssa. Hietanen on sairastanut rintasyöpää vuodesta 1998. Sairaus on uusiutunut viisi kertaa.  Hietanen on ollut valtion taiteilijaeläkkeellä vuodesta 2007 alkaen.

## Teoksia
**Network*  2001–2008, valoseinät Nobel Museo, Tukholma, Ruotsi sekä kiertonäyttelyn teos eri puolilla Eurooppaa, Yhdysvaltoja ja Aasiaa. Kiertonäyttelyn päätyttyä teos sijoitettiin Suomeen Saastamoisen säätiön kokoelmiin Espoon modernin taiteen museoon EMMAan.
**Teknopitsiä* 1996–2000
**Historiallisia peruukkeja* 1996, Turun taidemuseon kokoelmat

Tiedosto:Kartastoja1.jpg|*Kartastoja*, yhdessä Jaakko Niemelän kanssa, 2018, Jyväskylä.
Tiedosto:Kartastoja2.jpg|*Kartastoja*, yhdessä Jaakko Niemelän, 2018, Jyväskylä.


## Julkisia teoksia

**Kumipitsejä*, Valo / varjo installaatio, Espoon käräjäoikeuden vihkisali, Espoo 1996
*Valoteos Espoon kaupungin kirjasto / iso Omena, Espoo 2001
**3-valoteos* ja kirkkosalin yleisvalaistus (yhdessä Tarja Ervastin kanssa), Tapiolan kirkko, Espoo 2002
**Heijastus* valoteos Vuosaaren taiteilijatalo, Vuosaari, Helsinki 2003
**Valoseinä* , Iksu cultural spa/ Umedalen, Uumaja, Ruotsi 2003
**Kimallus* valoteos, Talvikankaan monitoimitalon pääaula, Oulu 2004
**Metsä*, Kuntien eläkevakuutus / auditorion ulkoseinä, yhteistyö Jaakko Niemelän kanssa, Helsinki 2005
**Valopeli*, Helsingin Tila Arabianranta/ uusloft pilottihanke, avustajana Jaakko Niemelän kutsuprojektissa 2008

## Dokumenttifilmi
**Kuvittele teos – kuvanveistäjä Helena Hietanen / Imagine the work* 2000, käsikirjoitus ja ohjaus T. Jänkälä, tuotanto Illume Oy / Yle / Avek / Kiasma 

## Lähteet

## Aiheesta muualla
*Helena Hietasen kotisivut 
*Helena Hietasen teos ''Kimallus'' Oulussa
*Galleria Anhavan sivuilla teoksesta ''Teknopitsiä''
*
Varsinaissuomalainen osakunta

**Varsinaissuomalainen osakunta (VSO)** on yksi Helsingin yliopiston osakunnista. Osakunta aloitti toimintansa 1.7.1906. Vuosipäiväänsä osakunta kuitenkin viettää maaliskuun 26. päivänä, jona päivänä vuonna 1640 annettiin Turun Akatemian perustamiskirja.

## Kanta-alue
Varsinaissuomalaisen osakunnan kanta-alue käsittää Varsinais-Suomen maakunnan.

## Tunnukset
*Osakunnan värit ovat keltainen, punainen ja vihreä. Yhdistelmässä punainen väri on keskellä kaksi kertaa niin leveänä kuin keltainen ja vihreä.
*Osakunnan lipussa on keltaisella pohjalla tyylitelty Varsinais-Suomen vaakuna. Nykyisen lipun on suunnitellut heraldikko Harri Rantanen.
*Varsinaissuomalaisten laulu

## Tunnettuja osakunnan (entisiä) jäseniä
*Erik Ahlman
*Matti Ali-Melkkilä
*Elsi Borg
*Mikko Erich
*Rafael Erich
*Juha Föhr
*Martti Haavio, inspehtori 1951–1956
*Elina Haavio-Mannila, inspehtori 1972–1978, kunniajäsen 2006
*Heikki Haavisto
*Auli Hakulinen
*Lauri Hakulinen
*Uno Harva
*Olavi Honka
*Ilmari Honkanen
*Martti Jukola
*Jouko Kajanoja
*Ilkka Kantola
*Eino Kilpi
*Volter Kilpi
*Esko Kiviranta
*Väinö Kolkkala
*Aku Korvenoja
*Reino Kuuskoski
*Reino R. Lehto
*Sakari T. Lehto
*Aleksi Lehtonen
*Tamara Lund
*Tauno V. Mäki
*Einar Mäkinen
*Paavo Paalu
*Lauri Posti
*Heikki Ritavuori, osakunnan 1. kuraattori 1906–1907
*Eero Rydman
*E. N. Setälä, osakunnan 1. inspehtori 1906–1929
*Vilho Setälä
*V. J. Sukselainen, kuraattori 1931–1934, kunniajäsen 1973
*Antero Svensson
*Jaakko Tuominen
*Kari Uoti
*Mauno Vannas
*Unto Varjonen
*A. K. Cajander, virkaatekevä inspehtori 1917

## Lähteet

## Aiheesta muualla
* Osakunnan sivut
3DMark

**3DMark** on Futuremark Corporationin kehittämä tietokoneille tarkoitettu laitteiston suorituskyvyn mittausohjelma. Ohjelmalla testataan lähinnä pelikäyttöön tarkoitettujen tietokoneiden DirectX-grafiikkakiihdyttimien suorituskykyä sekä suorittimen tehoja. Ohjelmaa on ladattu maailmanlaajuisesti yli 11 miljoonaa kertaa.

UL:n ostettua Futuremarkin ohjelma jatkoi usean vuoden ajan entisellä brändäyksellä huhtikuuhun 2018, jolloin viittaukset Futuremarkiin korvattiin.

## Musiikki
3DMark05:n lopputeksteissä käytettiin Poets of the Fall -yhtyeen ensimmäisen albumin "Lift"-kappaletta. 

## Tuotteet
### 3DMark-tuotteet
* 3DMark99
* 3DMark2000
* 3DMark2001
* 3DMark03
* 3DMark05
* 3DMark06
* 3DMark Vantage
* 3DMark 11
* 3DMark

### 3DMarkMobile-tuotteet
* 3DMark (Android)
* 3DMark (iOS)
* 3DMark (Windows RT)

## Katso myös
* PCMark

## Lähteet

## Aiheesta muualla
* Futuremarkin sivusto
Luettelo esihistoriallisista kivirakennelmista

Tämä on luettelo esihistoriallisista kivirakennelmatyypeistä.

* Jatulintarha
* Jätinkirkko
* Megaliitit
** Menhir
** Carnacin menhirit
** Stonehenge
** Aveburyn kivikehä
* Moait
* Röykkiöhauta
Emmy Rossum

**Emmanuelle Grey ”Emmy” Rossum** (s. 12. syyskuuta 1986 Manhattan, New York) on yhdysvaltalainen näyttelijä, laulaja-lauluntekijä ja malli. 

Rossumin tunnetuimmat elokuvat ovat *[[The Day After Tomorrow]]* (2004), *[[Oopperan kummitus (vuoden 2004 elokuva)|Oopperan kummitus]]* (2004) ja *[[Lumoava kirous (elokuva)|Lumoava kirous]]* (2013). Roolistaan *Oopperan kummituksessa* hänet palkittiin useilla nuoren näyttelijän palkinnoilla, mm. Young Artistilla. Rossum oli elokuvan koekuvausten aikaan vasta 16-vuotias. Hän on näytellyt merkittäviä rooleja myös elokuvissa kuten *[[Poseidon (elokuva)|Poseidon]]* (2006) ja *[[Dragonball Evolution]]* (2009). Nykyään Rossum näyttelee Fiona Gallagheria suositussa tv-sarjassa *[[Hävyttömät]]* (*Shameless*).

Rossum on laulanut seitsemänvuotiaasta asti New Yorkin Metropolitan-oopperassa. Hän aloitti näyttelemisen jo lapsena, minkä lisäksi hän on nykyisin myös malli ja laulaja. Rossumin debyyttialbumin nimi on *Inside Out*. Hän on myös tehnyt joululevyn *Carol of the Bells*. Rossum näytteli ensimmäisen ison roolinsa vuonna 1999 amerikkalaisessa saippuasarjassa *[[As the World Turns]]*. Laajaa huomiota hän sai kuolevan tyttären roolista Clint Eastwoodin elokuvassa *[[Menneisyyden ote]]* (2003).

## Filmografia

## Lähteet

## Aiheesta muualla

*
Dublinin kreivikunta

**Dublinin kreivikunta** (, ) on historiallinen kreivikunta Irlannin tasavallan itärannikolla Leinsterin provinssissa. Siihen kuuluu maan pääkaupunki Dublin, jolta se on saanut nimensä. Kreivikunnan alueella on 1&nbsp;345&nbsp;402 asukasta (vuonna 2016) ja sen pinta-ala on 923,78 neliökilometriä.

Dublinin kreivikunnalla ei ole enää hallinnollista merkitystä, sillä se lakkautettiin vuonna 1994. Siitä lähtien sen alue on jaettu neljään osaan: Dublinin kaupunkiin sekä Dún Laoghaire–Rathdownin, Fingalin ja Etelä-Dublinin kreivikuntiin.

## Lähteet

## Aiheesta muualla
The Soundhouse Tapes

**The Soundhouse Tapes** on Iron Maidenin EP vuodelta 1979. Levy on yksi yhtyeen ensimmäisistä levytyksistä. EP nauhoitettiin uudenvuodenaattona 1978–1979 ja se sisältää kolme kappaletta demonauhalta *Spaceward*. Kappaleet ”Prowler”, ”Invasion” ja ”Iron Maiden”. Yhtye esitti myös kappaleen ”Strange World” mutta sitä ei julkaistu EP:llä, koska se oli yhtyeen mielestä ääneltään huonolaatuinen. EP:tä painettiin vain 5&nbsp;000 kappaletta.

Ruotsalainen death metal -yhtye Opeth julkaisi vuonna 2007 live-albumin *[[The Roundhouse Tapes]]*, joka viitannee *The Soundhouse Tapesin* nimeen.

## Kappaleet
Kaikki kappaleet on kirjoittanut Steve Harris.

#
#
#

## Kokoonpano
*Paul Di’Anno – laulu
*Steve Harris – basso
*Dave Murray – kitara
*Doug Sampson – rummut

## Lähteet
Simentera

**Simentera** on kapverdeläinen maailmanmusiikkiyhtye. Se perustettiin vuonna 1992. Yhtyeellä on levytyssopimus levy-yhtiö Mélodien kanssa.  

## Diskografia
**Raiz* (1995)
**Barro e voz* (1999)
**Cabo Verde en serenata* (2000)
**Tradictional* (2003)
Amen

**Amen** voi tarkoittaa ainakin seuraavia:

* aamen, "totisesti", rukouksen tai saarnan loppusana
* Amon, egyptiläinen jumala
* Amen (oik. Jussi Sydänmaa, s. 1972), suomalainen rockmuusikko, Lordi-yhtyeen kitaristi
* Amen, yhdysvaltalainen punk rock -yhtye
* Amen, suomalainen hardcore punk -yhtye
* *[[The Amen]]*, Deuteronomium-yhtyeen studioalbumi vuodelta 2013
* *Amen*, Mikko Jokisen albumisarja, johon kuuluvat:
** *[[Amen 1]]*, albumi vuodelta 2016
** *[[Amen 2]]*, albumi vuodelta 2016
** *[[Amen 3]]*, albumi vuodelta 2017
* "Amen", Vincent Buenon kappale, Itävallan edustaja Eurovision laulukilpailussa 2021
* "Amen", Ana Sokličin kappale, Slovenian edustaja Eurovision laulukilpailussa 2021
* Amen (suom. Pastorit pulassa), yhdysvaltalainen komediasarja.
Ovensuukysely

**Ovensuukysely** on vaaleihin liittyvä mielipidetiedustelu, joka suoritetaan juuri äänestäneiden äänestäjien keskuudessa heidän poistuttuaan vaalihuoneistoista. Heiltä kysytään, mitä puoluetta he ovat äänestäneet, ja näin pyritään selvittämään vaalin tulos jo ennen ääntenlaskennan valmistumista. Ovensuukyselyillä palvellaan joukkotiedotusvälineitä, jotka haluavat raportoitavaa jo ennen varsinaisen vaalituloksen varmistumista. Ovensuukyselyä käytetään myös vaalitarkkailun yhtenä menetelmänä paljastamaan suuria ääntenlaskennan virheitä.
## Lähteet
Leinster

**Leinster** ( tai *Laigin*) on yksi Irlannin neljästä historiallisesta provinssista. Leinster sijaitsee Irlannin itäosassa ja on saaren provinsseista runsasväkisin. Siellä on arviolta 2&nbsp;630&nbsp;720 asukasta (vuonna 2016) ja sen pinta-ala on 19&nbsp;590,75 neliökilometriä. Leinsterin perinteisessä lipussa on kultainen harppu vihreällä taustalla.

## Historia
Muinaisina aikoina Leinsteria asutti viisi Fir Bolg -heimoa, joista hallitseva heimo, Laigin, antoi Leinsterille sen nimen. Fir Bolg oli mahdollisesti sukua belgeille, vaikka tätä ei ole pystytty todistamaan. Leinsterin heimot yhdisti Úgaine Mor, joka rakensi Ailinnen kumpulinnoituksen Kilcullen lähelle Kildaren kreivikunnassa. Úgaine Morea pidetäänkin Leinsterin ensimmäisenä kuninkaana 600-luvulla eaa. ”Ster”-osa tulee nimeen pohjoismaalaisesta sanasta, joka tarkoittaa valtakuntaa. Viikingit hallitsivatkin muun muassa Dublinia ja Waterfordia.

Laiginin kuningaskunnan perusti uudelleen kuuluisa Cathair Mor noin 175–185 jaa. Irlannin varhaisten sisällissotien aikana. 300- ja 400-luvuilla jaa. Magnus Maximus lähti Britanniasta jättäen peräänsä merkittävän tyhjiön, siirtolaiset Laiginista lähtivätkin Walesin pohjoisosiin; erityisesti Angelseyhin, Carnaronshireen ja Denbigshireen.

700-luvulla Laigin oli jakautunut kahden hallitsijasuvun kesken: pohjoisen Leinster-hallitsijasuvun Murhad mac Brain (kuoli 727) oli Uí Dúnlaingen kuningas, eteläisen Leinster-hallitsijasuvun Áed mac Colggen (kuoli 738) oli Uí Cheinnselaigin kuningas.

Nykyinen Leinster käsittää historiallisen Leinsterin lisäksi myös historiallisen Meathin provinssin. Vanhan Meathin provinssin alueella on nykyään kaksi kreivikuntaa, Meath ja Westmeath.

## Kaupungit
Leinsterin suurin kaupunki on provinssin ja koko Irlannin tasavallan pääkaupunki Dublin. Suur-Dublinin alueella asuu 1&nbsp;661&nbsp;185 (2006) asukasta. Muita mainittavia kaupunkeja Suur-Dublinin alueella on Tallaght (64&nbsp;282), Blanchardstown (60&nbsp;000), Cloandalkin (43&nbsp;929) ja Lucan (37&nbsp;622). Kilkennyssä ja sen lähiympäristössä asuu 23&nbsp;967 (2006) ihmistä.

Muita merkittäviä kaupunkeja:

*Bray (26&nbsp;985)
*Swords (37&nbsp;806)
*Dundalk (29&nbsp;538)
*Drogheda (37&nbsp;601)
*Navan (26&nbsp;938)
*Naas (21&nbsp;715)
*Celbridge (14&nbsp;790)
*Mullingar (18&nbsp;529)
*Athlone (16&nbsp;888)
*Wexford (18&nbsp;590)
*Portlaoise (14&nbsp;275)
*Tullamore (13&nbsp;085)

## Kreivikunnat
Ensin on mainittu englanninkieliset nimet, sitten iirinkieliset suluissa.
* Carlow (Ceatharlach)
* Dublin (Áth Cliath)
* Kildare (Cill Dara)
* Kilkenny (Cill Chainnigh)
* Laois
* Longford (An Longphort)
* Louth (Lú)
* Meath (An Mhí)
* Offaly (Uíbh Fhailí)
* Westmeath (An Iarmhí)
* Wexford (Loch Garman)
* Wicklow (Cill Mhantáin)

## Lähteet

## Aiheesta muualla
PSE

**PSE** voi tarkoittaa ainakin seuraavia:
*Adobe '''P'''hoto'''s'''hop '''E'''lements, kuvankäsittelyohjelma
*Euroopan parlamentin sosiaalidemokraattinen ryhmä
*Palestiinan maatunnus
*'''P'''lay'''S'''tation '''E'''ye, pelikonsolin lisälaite
*PSE-liha eli nk. stressiliha
*Partido Socialista de Euskadi, baskipuolue
Luettelo laivatyyppien lyhenteistä

Laivojen nimen edessä käytettävä kirjainlyhenne ilmaisee siviililaivojen kulkukoneiston tyypin tai aluksen käyttötarkoituksen. Lyhenteen käyttö ei ole minkään viranomaisen hallinnollinen päätös, vaan perinne. Sen käyttö on joskus epäjohdonmukaista ja aina ei aluksen nimeen liitetä mitään tunnusta. Myös lyhenteen kirjoitusasu vaihtelee; onko iso vai pieni kirjain, onko välissä vinoviiva vai ei. Moottorilaivan tunnus voi olla M/S, m/s, MS tai ms.

Sota-alusten ja eri viranomaisten alusten nimen edessä oleva lyhenne ilmaisee joko sen, kenen alus on tai joskus myös aluksen käyttötarkoituksen. Kaikki valtiot eivät käytä alustensa nimen edessä mitään tunnusta, mutta silti jotkut englanniksi kirjoittavat lisäävät nimeen epävirallisia lyhenteitä.

## Luettelo laivatyyppien lyhenteistä

## Lähteet

## Aiheesta muualla
* 
*